15. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/10575 της 18 Δεκ. 1978/13 Ιαν. 1979 (ΦΕΚ Β΄ 15) Περί κυρώσεως συμφωνητικού περί καταβολής εισφοράς υπέρ ΠΝΟ πληρωμάτων Φ/Γ πλοίων χωρητικότητας 4500 TDW και άνω. 1.Η μηνιαία συνδικαλιστική συνδρομή των Αξιωματικών και των πληρωμάτων που εργάζονται στα Φορτηγά Ποντοπόρα πλοία 4500 κοχ. και άνω ανέρχεται εις δραχμάς εξήκοντα (60) από 1.7.1978, 2.Επειδή οι ναυτικοί, λόγω της φύσεως της εργασίας των, δεν έχουν την ευχέρεια της τακτικής πληρωμής της συνδρομής των προς την Π.Ν.Ο. οι Πλοιοκτήτες αποδέχονται όπως η είσπραξη των συνδρομών τούτων και η απόδοσή τους στην Π.Ν.Ο. πραγματοποιείται κατά την κατωτέρω διαδικασία. α)Οι Πλοίαρχοι, κατά την εξόφληση των αποδοχών των ναυτικών θα παρακρατούν τη συνδρομή προς την Π.Ν.Ο. που ανέρχεται σε εξήκοντα (60) δραχμές μηνιαίως. β)Οι Πλοίαρχοι υποχρεούνται, με την εκκαθάριση που στέλνουν στον πλοιοκτήτη ή τον διαχειριστήν του πλοίου, να στέλνουν και κατάσταση των υπέρ της Π.Ν.Ο. συνδρομών, περιλαμβάνουσαν το ονοματεπώνυμον του ναυτικού, την ειδικότητα, το Μ.Ε.Θ. και τον αριθμόν αποδεικτικού ναυτικής ικανότητος. Αντίγραφον της καταστάσεως αυτής θ’ αποστέλλεται και στην Π.Ν.Ο. Για όσα μέλη του πληρώματος αρνούνται να καταβάλουν τη συνδρομή, οι Πλοίαρχοι θα λαμβάνουν σχετική δήλωση, η οποία θα επισυνάπτεται στην κατάσταση την προοριζομένη για την Π.Ν.Ο. γ)Οι Πλοιοκτήτες ή οι διαχειριστές, βάσει των ανωτέρω καταστάσεων αποδίδουν στην Π.Ν.Ο. τα εισπραττόμενα κατά τρίμηνον ή σε δικαιολογημένες περιπτώσεις, το πολύ κατά εξάμηνον. Η απόδοση των εισπραχθέντων θ’ αποδεικνύεται μόνον με το αντίστοιχο γραμμάτιον εισπράξεως, εξωφλημένο από τον Ταμία της Π.Ν.Ο. 3.Η παρούσα Σύμβασις ισχύει από 1.7.1978 και μέχρι συνάψεως νεωτέρας, συνετάγη δε εις τριπλούν. Από ένα αντίτυπον έλαβαν τα συμβαλλόμενα μέρη, το δε τρίτον θα υποβληθή στο Υπουργείον Εμπορικής Ναυτιλίας για επικύρωση. Οι Συμβαλλόμενοι Δια την Δια την Ένωση Ελλήνων                      Πανελλήνιον Ναυτικήν Εφοπλιστών Ομοσπονδίαν Ο Πρόεδρος Ο Γεν. Γραμματεύς (Τ.Σ. Υπογραφή) (Τ.Σ. Υπογραφή) ΑΝΤΩΝΙΟΣ ΧΑΝΔΡΗΣ ΕΜΜΑΝ.ΣΑΪΤΗΣ 